मुख्य बाजारों में भीड़ बढ़ने के कारण बनाई गई पूरी व्यवस्था फेल हो गई। चौपहिया वाहनों की एंट्री पर पाबंदी के बावजूद लोगों को परेशानी उठानी पड़ी। दोपहिया वाहन चालकों को भी एक बार बाजार में घुसने के बाद वापस निकलने में खूब जद्दोजहद करनी पड़ी। ज्यादातर लोग पैदल ही मार्केट में घूमते रहे। अव्यवस्थित तरीके से आवागमन होने और सड़क पर ही दुकानें सजने से यातायात व्यवस्था पूरी तरह बाधित रही। एक मार्केट से दूसरी मार्केट में जाने में एक से डेढ़ घंटे का समय लग गया।